alexandrainst/scandi-wiki huggingface dataset:
Oryctes rhinoceros

Oryctes rhinoceros er en bille som tilhører gruppen hornbiller (Dynastidae). Denne store arten er vidt utbredt i Asia.

Utseende 
En stor (35-50 millimeter), avlang, halvmatt, brunsvart hornbille. Kroppsformen er sylindrisk. Hannen har et langt, krumt horn i pannen, og tre knøler på thorax. Hunnen har også horn hos denne arten, men det er mindre enn hos hannen. Larven er gulhvit og opptil 10 centimeter lang når den er utvokst.

Levevis 
Larvene lever av råtnende plantedeler ned i jorda, og er regnet som harmløse. De voksne billene kan derimot gjøre betydelig skade på ulike dyrkede palmer, ved at de eter skuddene på unge planter og slik kan drepe dem. Særlig er arten et problematisk skadedyr ved dyrking av kokospalmer.

Utbredelse 
Arten er vidt utbredt i Asia, fra Pakistan i vest til Filippinene i øst. Den forekommer også på mange av øyene i Stillehavet (funnet så langt øst som Hawaii), men er trolig innført dit med mennesker. Artene forekommer også på Mauritius og Réunion i Indiahavet.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes rhinoceros (Linnaeus, 1758)

Eksterne lenker 
 Nettside om arten, med oversikt over skadevirkninger, kontrolltiltak etc.
 
 Dynastidae du Monde - sjekkliste over verdens hornbiller med liste over underartene 

Hornbiller
Skadedyr
Asias insekter
Oseanias insekter
Oryctes boas

Oryctes boas er en bille som tilhører gruppen hornbiller (Dynastidae). Denne store arten er vidt utbredt i Afrika.

Utseende 
En stor (38-50 millimeter), avlang, blank, brunrød til svart hornbille. Kroppsformen er sylindrisk. Hannen har et langt, krumt horn i pannen. Pronotum har en dyp, U-formet grop foran og lange, oppstående, brunrøde hår på sidene. Hunnen har også horn hos denne arten, men det er mindre enn hos hannen. Larven er gulhvit og opptil 10 centimeter lang når den er utvokst.

Levevis 
Larvene lever av råtnende plantedeler ned i jorda, og er regnet som harmløse. De voksne billene kan gjøre betydelig skade ved å gnage på palmer, særlig kokospalmer. De gnager seg inn i og ødelegger skuddene på unge trær.

Utbredelse 
Arten er vidt utbredt i tropisk Afrika.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes boas (Fabricius, 1775)

Eksterne lenker 
 Nettside om arten, med oversikt over skadevirkninger
 
 Dynastidae du Monde - sjekkliste over verdens hornbiller med liste over underartene 

Hornbiller
Afrikas insekter
Oryctes monoceros

Oryctes monoceros er en bille som tilhører gruppen hornbiller (Dynastidae). Denne store arten er vidt utbredt i Asia.

Utseende 
En stor (33-53 millimeter), avlang, blank, brunsvart hornbille. Kroppsformen er sylindrisk og nokså avlang. Hannen har et langt, krumt horn i pannen, og en bred uthuling foran på thorax, i overkant av denne uthulingen er det to butte tenner. Hunnen har også horn hos denne arten, men det er mindre enn hos hannen. Larven er gulhvit og opptil 10 centimeter lang når den er utvokst.

Levevis 
Larvene lever av råtnende plantedeler ned i jorda, og er regnet som harmløse. De voksne billene kan derimot gjøre betydelig skade på ulike dyrkede palmer, ved at de eter skuddene på unge planter og slik kan drepe dem. Særlig er arten et problematisk skadedyr ved dyrking av kokospalmer.

Utbredelse 
Arten er vidt utbredt i tropisk Afrika.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Oryctes monoceros (Olivier, 1798) 
 Oryctes monoceros blucheaui Fairmaire, 1898 
 Oryctes monoceros monoceros (Olivier, 1789)

Eksterne lenker 
 Nettside om arten, med oversikt over biologi, skadevirkninger og kontrolltiltak
 
 Dynastidae du Monde - sjekkliste over verdens hornbiller med liste over underartene 

Hornbiller
Biller formelt beskrevet i 1798
Afrikas insekter
Oryctes gigas

Oryctes gigas er en bille som tilhører gruppen hornbiller (Dynastidae).

Utseende 
En meget stor (60-76 millimeter), høy og bred, halvmatt, brunsvart hornbille. Den er den største arten i slekten Oryctes og en av de mest massive hornbille-artene. Hannen har et langt, krumt horn i pannen, og en høy lengdekjøl på thorax. Hunnen har også horn hos denne arten, men det er noe mindre enn hos hannen, likevel større enn hos hannene av mange andre Oryctes-arter. Hos hunnen er det en fin tverrlist på thorax, området foran denne noe uthulet. Dekkvingene er kraftig, noe rynkete punkterte.

Levevis 
Larvene lever av råtnende plantedeler nede i jorda, og er regnet som harmløse. Denne arten er stort sett fåtallig og ser ikke ut til å være et så problematisk skadedyr som noen av de mer tallrike Oryctes-artene.

Utbredelse 
Arten finnes i Sentral-Afrika og på Madagaskar.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes gigas Laporte de Castelnau, 1840 
 Oryctes gigas gigas  Laporte de Castelnau, 1840 - Ekvatorial-Afrika
 Oryctes gigas insulicola Dechambre, 1986 - Madagaskar

Eksterne lenker 
 
 
 Dynastidae du Monde - sjekkliste over verdens hornbiller med liste over underartene 
 Beetles of Africa - Oryctes gigas
 Bilder av arten

Hornbiller
Biller formelt beskrevet i 1840
Sentral-Afrikas insekter
Madagaskars insekter
Øyvind Weiby Gregersen

Øyvind Weiby Gregersen (født 9. mars 1970) er en norsk kjemiker. Han er professor ved Institutt for kjemisk prosessteknologi ved NTNU og dekan ved Fakultet for naturvitenskap, NTNU. Hans forskningsområder er innenfor papirteknologi og papirfysikk.

Gregersen var ferdig utdannet sivilingeniør fra Kjemiavdelingen ved NTH i 1992.
I 1998 ble han ph.d. i kjemiteknikk med avhandlingen On the assessment of effective paper web strength.

Etter ph.d.-studiene arbeidet han som forsker ved Papir- og fiberinstituttet (PFI) i to perioder, 1998–2000 og 2001–2002 (forskningsdirektør). Mellom disse to periodene var han post.doc.  ved NTNU.

1. august 2017 overtok han som dekan ved Fakultet for naturvitenskap, NTNU. Han etterfulgte Anne Borg, som fra samme dato ble prorektor for utdanning ved NTNU.

Gregersen er medlem av Norges Tekniske Vitenskapsakademi (NTVA) og Det Kongelige Norske Videnskabers Selskab (DKNVS) – og ble på StoorpHaesten 104 år etter Høiskolens Chemikerforenings stiftelse, som den tredje personen gjennom tidene, utnevnt til Stoorridder av Cornu Aureum.


Publikasjoner

Referanser

Kilder 
 Gregersens profilside med CV på NTNU.no

Eksterne lenker 
 Gregersens profil på ResearchGate (Besøkt 26. oktober 2017)

Professorer ved NTNU
Norske kjemiprofessorer
Oryctes gnu

Oryctes gnu er en bille som tilhører gruppen hornbiller (Dynastidae). Denne store arten er vidt utbredt i Asia.

Utseende 
En stor (i alle fall opptil 63 millimeter), avlang, halvmatt, brunsvart hornbille. Kroppsformen er sylindrisk og nokså avlang. Hannen har et langt, krumt horn i pannen. Pornotum er kraftig uthulet foran, på toppen av uthulingen med et par korte tenner. Hunnen har også horn hos denne arten, men det er noe mindre enn hos hannen. Dekkvingene er kraftig, noe rynkete punkterte. Larven er gulhvit og opptil 10 centimeter lang når den er utvokst. Arten ligner mye på den mer utbredte Oryctes rhinoceros, men er større.

Levevis 
Larvene lever av råtnende plantedeler ned i jorda, og er regnet som harmløse.

Utbredelse 
Arten er utbredt i Sørøst-Asia (Malaysia, Vietnam, Filippinene).

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes gnu Mohnike, 1874

Eksterne lenker 
 
 
 Dynastidae du Monde - sjekkliste over verdens hornbiller med liste over underartene 

Hornbiller
Biller formelt beskrevet i 1874
Sørøst-Asias insekter
Oryctes owariensis

Oryctes owariensis er en bille som tilhører gruppen hornbiller (Dynastidae).

Utseende 
En stor (38-63 millimeter), avlang, halvmatt, brunsvart hornbille. Hannen har et kraftig, langt, krumt horn på hodet, thorax er bredt uthulet foran, uthulingen bak avgrenset av en rett tverrkjøl. Hunnen har også horn, hos denne arten er det relativt liten forskjell på kjønnene. Dekkvingene er kraftig, noe rynkete punkterte.

Levevis 
Larvene utvikler seg i døde palmestammer, og er regnet som harmløse, derimot er de en potensielt viktig matressurs. De voksne billene eter gjerne frukt. men kan også gjøre skade på oljepalmer.

En nyttig matkilde 
De næringsrike larvene til denne arten er en ettertraktet og verdifull matkilde i Elfenbeinskysten

Utbredelse 
Arten vidt utbredt i Afrika (Elfenbeinskysten, Kamerun, Zimbabwe).

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes owariensis Palisot de Beauvois, 1807

Referanser

Eksterne lenker 
 Bilde av arten
 
 
 Dynastidae du Monde - sjekkliste over verdens hornbiller med liste over underartene 
 Beetles of Africa - Oryctes gigas
 Bilder av arten

Hornbiller
Biller formelt beskrevet i 1807
Afrikas insekter
Oryctes simiar

Oryctes simiar er en bille som tilhører gruppen hornbiller (Dynastidae).

Utseende 
En stor (ca. 50 millimeter), avlang, blank, brunsvart hornbille. Kroppsformen er sylindrisk. Hannen har et langt, krumt horn i pannen, og en bred, blank uthuling foran på thorax, i overkant av denne uthulingen med en fin tverrkjøl. Hunnen mangler horn i pannen, men har en skarp knøl, pronotums uthuling er mye mindre enn hos hannen. Larven er gulhvit.

Levevis 
Larvene lever av råtnende plantedeler ned i jorda, og er regnet som harmløse.

Utbredelse 
Arten lever på Madagaskar.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes simiar Coquerel, 1852 
 Oryctes simiar dujardini Dechambre, 1987
 Oryctes simiar nesiotes Paulian, 1960
 Oryctes simiar simiar Coquerel, 1852

Eksterne lenker 
 
 
 Dynastidae du Monde - sjekkliste over verdens hornbiller med liste over underartene 

Hornbiller
Biller formelt beskrevet i 1852
Madagaskars insekter
Oryctes ranavalo

Oryctes ranavalo er en bille som tilhører gruppen hornbiller (Dynastidae).

Utseende 
En stor (ca. 40-50 millimeter), avlang, blank, som oftest rødlig hornbille. Kroppsformen er sylindrisk. Hannen har et langt, krumt horn i pannen, og en bred, blank uthuling foran på thorax, i overkant av denne uthulingen med en høy tverrkjøl. Hunnen mangler horn i pannen, men har en liten knøl, pronotum er ikke uthulet foran. Larven er gulhvit.

Levevis 
Larvene lever av råtnende plantedeler ned i jorda, og er regnet som harmløse.

Utbredelse 
Arten lever på Madagaskar.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes ranavalo Coquerel, 1852

Eksterne lenker 
 
 
 Dynastidae du Monde - sjekkliste over verdens hornbiller med liste over underartene 
 Bilder av arten

Hornbiller
Biller formelt beskrevet i 1852
Madagaskars insekter
Oryctes latecavatus

Oryctes latecavatus er en bille som tilhører gruppen hornbiller (Dynastidae).

Utseende 
En stor (50-70 millimeter), avlang, halvmatt, brunsvart hornbille. Arten utmerker seg ved slank kroppsform, med en påfallende lang uthuling av pronotum hos hannen. Hannen har et kraftig, langt, krumt, litt båndformet horn på hodet, thorax er bredt uthulet foran, uthulingen dekker nesten hele oversiden av thorax. Hunnen har også et kort horn og en nærmest sirkelrund uthuling på thorax. Dekkvingene er ganske blanke.

Levevis

Utbredelse 
Arten er endemisk for São Tomé og Príncipe.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes latecavatus Fairmaire, 1891

Eksterne lenker 
 Bilde av arten
 
 
 Dynastidae du Monde - sjekkliste over verdens hornbiller med liste over underartene 
 Bilder av arten

Hornbiller
Dyr formelt beskrevet i 1891
São Tomé og Príncipes insekter
Jeison Murillo

Jeison Fabián Murillo Cerón (født 27. mai 1992) er en kolombiansk fotballspiller som spiller for den italienske klubben UC Sampdoria.

Referanser

Eksterne lenker 
 

Colombianske fotballspillere
Spillere i Copa América 2015
Fotballspillere for Deportivo Cali
Fotballspillere for Udinese Calcio
Fotballspillere for Granada CF
Fotballspillere for Cádiz CF
Fotballspillere for UD Las Palmas
Fotballspillere for FC Internazionale Milano
Fotballspillere for Valencia CF
Fotballspillere for FC Barcelona
Fotballspillere for UC Sampdoria
Fotballspillere for Celta de Vigo
Fødsler i 1992
Jacinda Ardern

Jacinda Kate Laurell Ardern (født 26. juli 1980) er en newzealandsk politiker og landets statsminister siden oktober 2017. Hun er siden 1. august 2017 leder av New Zealands arbeiderparti (Labour). Hun ble første gang valgt til New Zealands parlament ved valget i 2008, og hun har siden 8. mars 2017 vært innvalgt representant for valgkretsen i Montere Albert. I 2020 ble hun gjenvalgt, og Labour sikret seg flertall i parlamentet.

Bakgrunn 
Ideologisk beskriver Ardern seg selv som både sosialdemokrat og som progressiv. Hun er tilhenger av arbeiderbevegelsen og er motstander av skattelettelser på høye inntekter, noe som New Zealand National Party går inn for, og hun er tilhenger av en velferdsstat som gir et sikkerhetsnett for «dem som er ute av stand til å forsørge seg selv». På det verdipolitiske området er Ardern tilhenger av ekteskap for personer av samme kjønn, likesom hun støtter liberaliseringen av New Zealands abortlover.

Etter eksamen fra University of Waikato i 2001, begynte Ardern en karriere som informasjonsinnhenter for statsminister Helen Clark. Hun arbeidet senere i Storbritannia som politisk rådgiver for den britiske statsministeren Tony Blair, og hun ble i 2008 valgt til president for International Union of Socialist Youth.

Ardern ble valgt inn i parlamentet i 2008 og har sittet som menig medlem, inntil hun i 2017 ble valgt som nestleder for arbeiderpartiet etter Annette Kings avgang.

Etter et historisk lavpunkt for hennes parti i meningsmålingene, valgte partilederen Andrew Little å tre tilbake, hvorpå Ardern overtok posten. Under hennes ledelse gikk Labour frem i meningsmålingene og fikk for første gang på tolv år en større oppslutning enn det konkurrerende National Party. Ved valget 23. september 2017 hadde Labour en fremgang på 14 mandater til 46. Labour ble det nest største partiet, etter Bill Englishs National Party, som oppnådde 56 plasser. Etter valget gikk Labour i koalisjon med det populistiske New Zealand First ledet av Winston Peters, og de to partiene dannet regjering. Under parlamentsvalget i 2020 gikk Labour ytterligere frem og fikk rent flertall i parlamentet med 64 av 120 seter.

Referanser

Eksterne lenker 
 
 
 

Newzealandske politikere
New Zealands statsministere
Østerdal Arbeiderblad

Østerdal Arbeiderblad var en avis som kom ut på Elverum fra 7. juli 1915 til 2. desember 1932. Søndre Østerdalens Arbeiderparti bestemte i 1913 at de skulle starte en avis for distriktet. Avisen ble vedtatt stiftet 9. mai 1915, og startet utgivelse to måneder senere under navnet Østerdalens Social-Demokrat. Første redaktør var Olav Sæter og faktor var Johs. Borchgrevink.

I 1918 hadde avisen 3200 abonnenter i kommunene Elverum, Stor-Elvdal, Trysil og Åmot. I 1919 skiftet den navn til Østerdalens Arbeiderblad med undertittelen «og Østerdalens Social-Demokrat».

Avisa hadde slitt økonomisk helt siden starten, og i 1921 diskuterte man sammenslåing med Hamar-baserte Arbeideren. I 1923 kom det til nye samtaler, men Arbeideren ønsket det ikke.  I 1922 ble J. Stubberud redaktør mens Olav Sæter satt på Stortinget. Året etter kom han på kant med sitt mer kommunistiske bladstyre, og Evald Solbakken tok over en periode. Faktor Borchgrevink og redaktøren sto på hver sin side i splittelsen i Ap, og dette kunne merkes i avisa de dagene redaktøren var borte. Da sto Borchgrevink for redaksjonen og sørget for stoff fra Tranmæl-fraksjonen. På grunn av dette dro ikke redaktør Solbakken til det viktige Ap-landsmøtet i 1923, som endte med partisplittelse.

11. november 1923 ble det vedtatt at Østerdalens Arbeiderblad skulle redigeres i overensstemmelse med Arbeiderpartiet, og Solbakken ble avskjediget. Olav J. Sæter kom tilbake som redaktør.

På grunn av de interne stridigheter mellom kommunistene og sosialdemokratene i Arbeiderpartiet ble avisa en periode fra 1923 til 1925 ble gitt ut i hele Hedmark under navnet Hedmark fylkes Arbeiderblad med undertittelen «før Østerdalens Arbeiderblad». Da Hamar Arbeiderblad ble startet i 1925 endret avisa navn tilbake til Østerdalens Arbeiderblad.

I 1930 endret avisa navn til Østerdal Arbeiderblad. I 1932 valgte flere arbeiderlag i Østerdalen HA som sitt organ for ØA. Høsten 1932 ønsket også arbeiderlaget i Elverum en sammenslåing, og 23. november vedtok lokallagene av Arbeiderpartiet i Hedmark at avisa skulle slås sammen med Hamar Arbeiderblad. Siste utgave kom fredag 2. desember 1932. Hamar Arbeiderblad hadde undertittelen «… og Østerdal Arbeiderblad» til og med 26. januar 1988.

Referanser 

Norske aviser
Nedlagte aviser i Hedmark
Aviser etablert i 1915
Aviser nedlagt i 1932
Oryctes centaurus

Oryctes centaurus er en bille som tilhører gruppen hornbiller (Dynastidae).

Utseende 
En stor (50-60 millimeter), avlang, blank, brunsvart hornbille. Hannen har et kraftig, langt, krumt, litt båndformet horn på hodet, thorax er bredt uthulet foran, uthulingen dekker mye av oversiden og har grov, nettmasket mikroskulptur og et kort horn på hver side. Hunnen har også et horn, hos denne arten ikke så mye kortere enn hos hannen. Dekkvingene er tett og kraftig punkterte.

Levevis 
De voksne billene kan gjøre noe skade ved å gnage på blomsterstandene til sagopalmer.

Utbredelse 
Arten er utbredt på Ny-Guinea og Vanuatu.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes centaurus Sternberg, 1910

Eksterne lenker 
 Bilder av arten
 
 
 Dynastidae du Monde - sjekkliste over verdens hornbiller med liste over underartene 
 Bilder av arten

Hornbiller
Biller formelt beskrevet i 1910
Ny-Guineas insekter
Vanuatus insekter
Oryctes amberiensis

Oryctes amberiensis er en bille som tilhører gruppen hornbiller (Dynastidae).

Utseende 
En stor (40-45 millimeter), avlang, blank, rødbrun til svart hornbille. Hannen har et kraftig, langt, krumt, litt båndformet horn på hodet, thorax er bredt uthulet foran, uthulingen dekker mye av oversiden og har grov, nettmasket mikroskulptur og et kort horn på hver side. Hunnen har ikke noe horn i pannen eller uthuling på thorax. Dekkvingene er glatte og blanke.

Levevis

Utbredelse 
Arten er utbredt på Madagaskar.

Systematisk plassering  

 Ordenen biller, Coleoptera Linnaeus, 1758
 Underordenen Polyphaga
 Overfamilien Scarabaeoidea Latreille, 1806
 Familien skarabider (Scarabaeidae) Latreille, 1806
 Underfamilien hornbiller, Dynastinae (eventuelt familien Dynastidae)
 Stammen Oryctini
 Slekten Oryctes Illiger, 1798
 Neshornbille, Oryctes amberiensis Sternberg, 1910 
 Oryctes amberiensis amberiensis Sternberg, 1910
 Oryctes amberiensis pauliani Dechambre, 1986
 Oryctes amberiensis viossati Dechambre, 1986

Eksterne lenker 
 Bilder av arten
 
 
 Dynastidae du Monde - sjekkliste over verdens hornbiller med liste over underartene 
 Bilder av arten

Hornbiller
Biller formelt beskrevet i 1910
Madagaskars insekter
Trichogomphus lunicollis

Trichogomphus lunicollis er en bille som hører til gruppen hornbiller i familien skarabider (Scarabaeidae).

Utseende 
En stor (45-70 millimeter) og kraftig, blank, svart eller mørkbrun hornbille. Hannen har et langt og kraftig horn på hodet, dette har oftest en tann på oversiden, og to tykke, butte, fremoverrettede horn på pronotum, området foran disse hornene er ganske blankt. Hunnen har også et ganske stort horn på hodet, et av de største hos noen hornbille-hunn, men mangler hornene på pronotum.
Disse billene er meget kraftig bygde, også til hornbiller å være.

Utbredelse 
Arten er utbredt i Malaysia og Indonesia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, skarabider (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Trichogomphus Burmeister, 1847
 Trichogomphus lunicollis Burmeister, 1847
 Trichogomphus lunicollis alcides Snellen van Vollenhoven, 1864
 Trichogomphus lunicollis fujiokai Miyake & Yamaya, 1999
 Trichogomphus lunicollis lunicollis Burmeister, 1847

Kilder 
 Dynastidae du monde- sjekkliste over artene

Eksterne lenker 
 Coleop-Terra, Trichogomphus, med bilder av hanner av flere arter
 Bilde av eksemplarer av ulik størrelse
 

Hornbiller
Malaysias insekter
Indonesias insekter
Biller formelt beskrevet i 1847
Trichogomphus bronchus

Trichogomphus bronchus er en bille som hører til gruppen hornbiller i familien skarabider (Scarabaeidae).

Utseende 
En stor (ca. 50 millimeter) og kraftig, blank, svart eller mørkbrun hornbille. Hannen har et langt og kraftig horn på hodet, litt sagtakket i spissen, og fem horn på pronotum; to korte, tykke på sidene og tre lengre og tynnere midt oppe på pronotum, der det midterste er lengst, området mellom disse hornene er ganske blankt. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran, blankt bak. Dekkvingene hos begge kjønn er blanke, hos hunnen med fine punktrader.
Disse billene er meget kraftig bygde, også til hornbiller å være.

Utbredelse 
Arten er utbredt på Borneo og Filippinene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Trichogomphus Burmeister, 1847
 Trichogomphus bronchus (Jablonsky, 1785)

Kilder 
 Dynastidae du monde- sjekkliste over artene

Eksterne lenker 
 Bilde av en hann 
 Coleop-Terra, Trichogomphus, med bilder av hanner av flere arter
 Bildea av arten
 
 

Hornbiller
Biller formelt beskrevet i 1785
Borneos insekter
Filippinenes insekter